Зөбәйҙуллин Айҙар Хизбулла улы

Зөбәйҙуллин Айҙар Хизбулла улы (9 февраль 1963 йыл) — бейеүсе, балетмейстер, мәҙәниәт хеҙмәткәре, юғары мәктәп уҡытыусыһы. 2015—2022 йылдарҙа Хөсәйен Әхмәтов исемендәге Башҡорт дәүләт филармонияһы директоры. Башҡортостан Республикаһының халыҡ артисы (1997). Салауат Юлаев ордены кавалеры (2021).

 Биография 
Айҙар Хизбулла улы Зөбәйҙуллин 1963 йылдың 9 февралендә Башҡорт АССР-ының Өфө ҡалаһында тыуған.

1984 йылда Мәскәү сәнғәт институтын (педагогы И. В. Смирнов), 1998 йылда — Рәсәй театр сәнғәт академияһын (педагогы Е. П. Валукин)  тамамлай.

1985 йылдан Фәйзи Ғәскәров исемендәге халыҡ бейеүҙәре ансамблендә солист, 1995 йылдан — баш балетмейстер, 1996—2000 йылдарҙа — художество етәксеһе була. Көнсығыш иҡтисад университетында тәүге хореография кафедраһын ойоштора, уның етәксеһе итеп тәғәйенләнә.

2003—2004 йылдарҙа Айҙар Хизбулла улы — Башҡортостан Республикаһының Республика халыҡ ижады үҙәге директоры, 2005—2013 йылдарҙа — ансамбль балетмейстеры булып эшләй.
Главная — Республиканский центр народного творчества РБ .

2015 йылдың 24 мартыБашҡорт энциклопедияһы — Зөбәйҙуллин Айҙар Хизбулла улы — 2022 йылдың 9 сентябре — Хөсәйен Әхмәтов исемендәге Башҡорт дәүләт филармонияһы директорыВ Башкирской государственной филармонии сменилось руководство. ИА «Башинформ», 9 сентября 2022 года.

 Башҡарған бейеүҙәре 
«Гөлнәзирә», «Зарифа», «Еҙ үксә» («Медный каблук»), «Бесәнселәр» («Косари»), «Ҡороҡсолар» («Укротители»), «Төньяҡ амурҙары» («Северные амуры») һ.б.

 Һалған бейеүҙәре  
 "Башҡортостан йәшлеге"
 "Күңелсәк"
 "Берлиндан ҡайтҡан саҡта".
 "Ай тотолған төндә", "Богема (Дж.Пуччини), "Салауат Юлаев", "Нәркәс" (Х. Ф. Әхмәтов) операларына бейеү һала

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған артисы (1993)
 Башҡортостан Республикаһының халыҡ артисы (1997)
 Салауат Юлаев ордены кавалеры (2021).

 Иҫкәрмәләр 

 Һылтанмалар 

 Хөсәйен Әхмәтов исемендәге Башҡорт дәүләт филармонияһы. Рәсми сайт  
 http://www.promegalit.ru/publics.php?id=857 
 http://www.vatandash.ru/index.php?article=2192 

Категория:Башҡортостандың халыҡ артистары